Datasets:
LocalDoc
/
AzTC

Dataset card Data Studio Files
xet
 Community
Search is not available for this dataset
text
stringlengths
10
518k
Belə olan halda qəza riski də artır.
Burada əsas günahkar maşınları alıb taksi parkı yaradan şirkətlərdir.
Çünki onlar həm maşınları, həm də sürücüləri həddindən artıq istismar edirlər”.
Sığorta şirkətləri də narazıdır"Müsahibimizin sözlərinə görə, sığorta şirkətləri də taksi kimi istifadə olunan avtomobilləri sığortalamaqdan yayınırlar:“Ehtimal ki, Mərkəzi Bank taksi fəaliyyəti ilə bağlı tənzimləyici əlavələr edəcək.
Onların sığorta qiyməti daha da artacaq.
Məsələn, hadisə baş verdikdə həmin avtomobilin taksi olub-olmadığını müəyyənləşdirməklə bağlı boşluqlar mövcuddur.
Çünki bəzi taksi sürücüləri kasko sığortası etdirirlər, ondan sonra isə taksi kimi fəaliyyət göstərirlər.
Bu halda sığorta şirkətləri şərt qoyurlar ki, maşın taksi fəaliyyəti üçün istifadə olunsa, sığortanı ödəməkdən imtina edəcəklər.
Hadisə olur, taksinin heç bir yerdə qeydiyyatı yoxdur, sığorta şirkətindən fəaliyyətini gizlədir, bu da çətinliklər yaradır.
O cümlədən sığorta edən vaxt avtomobilin hansısa taksi şirkətinin balansında olub-olmamasını müəyyənləşdirəcək kriteriyalar hələ ki, mövcud deyil.
Bununla bağlı da dövlət tənzimləməsinə ehtiyac var”.
Çıxış yolu taksilərin sayını azaltmaqdır"Azərbaycan Memarlıq və İnşaat Universitetinin Nəqliyyat fakültəsinin baş müəllimi Bulud Bağırov da düşünür ki, bu sahədə ən böyük problem taksi kimi istifadə olunan avtomobillərlə bağlı yaşanır:“Hüquqi cəhətdən sığorta şirkətlərinin etdiyi hərəkət qanunsuzdur.
Fikrimcə, onlar cəzalandırılmalıdırlar.
Avtomobil sahibləri isə yaşından asılı olmayaraq, təlimdən keçməlidir.
Çünki sürücülərin əksəriyyəti sürücülük vəsiqəsini müxtəlif yollarla əldə edirlər.
Təlim keçsələr, ən azından yol hərəkəti qaydalarını bilərlər.
Hər gün qəzalarla qarşılaşırıq.
Qəzaların 70-80 faizini törədən taksilərdir”.
B.Bağırovun fikrincə, çıxış yolu taksilərin sayını azaltmaqdır:“Hazırda bazarda ən azı 20-30 taksi şirkəti mövcuddur.
Azaltmaq üçün ya onların qarşısında müəyyən şərtlər qoyulmalı, ya da Bakının rayonları üzrə bölünməli, taksi parkları yaradılmalıdır”.
Bütün ölkə tək onun poeziyasını, dramaturgiyasını deyil, sözlərinə yazılmış mahnıları da sevirdi.
O mahnılar ki, bu gün də böyük şövq və zövqlə səsləndirilir - konsert proqramlarında, radio dalğalarında, məclislərdə, ziyafətlərdə...""Onun şeirləri musiqiyə ölçülmüşdü.
Mahnı müəllifləri iddia edirdilər:İslam Səfərli mahnı poeziyasını əsl poeziya səviyyəsinə ilk çatdıranlardan biridir.
“Ana”, “Bir könül sındırmışam”, “Bakı, sabahın xeyir”, “Buludlar”, “Ağ şanı, qara şanı”, “Gəncliyimi gəzirəm”, “Qonaq gəl bizə”, “Ay öpüşən dalğalar”, “Nə vaxta qaldı” və s.mahnıları kim eşitməyib?
Dodaqdan qəlbə süzülən bu nəğmələr kimlərə könül xoşluğu bəxş etməyib, ruhunu ovutmayıb?
Bu mahnıların hər birinin arxasında şairin özü qədər məşhur və sevimli bəstəkarların imzası var:Cahangir Cahangirov, Səid Rüstəmov, Tofiq Quliyev, Ramiz Mustafayev, Emin Sabitoğlu, Ramiz Mirişli, Nəriman Məmmədov...
Onlar İslam Səfərlinin poeziyasından ilhamlanıblar.
“Kaspi” qəzeti mövzu ilə bağlı məqalə dərc edib.
51 illik ömrün hekayəsi"12 fevral İslam Səfərlinin doğum günüdür.
Görkəmli şair-dramaturq cəmi 51 il ömür sürüb.
Amma bu qısa ömrün səhifələrinə tək Azərbaycan poeziyasına və dramaturgiyasına bəxş etdiyi əsərləri deyil, həmçinin İkinci Dünya müharibəsində könüllü iştirakı da, ictimai fəaliyyəti də sığıb.
Müharibə dəhşətlərinin yaradıcılığında yer alması da təsadüfi olmayıb.
O, Naxçıvanın Babək rayonunun Şəkərabad kəndində orta məktəbi bitirdikdən sonra könüllü cəbhəyə yollanıb.
Sonradan poema və şeirlərində davanın ağrı-acılarından yazıb, vətənpərvərliyi, qəhrəmanlığı vəsf edib.
İslam Səfərli şair kimi tanınsa da, qələmini ədəbiyyatın digər janrlarında da uğurla sınayıb:oçerk, novella, libretto, kinossenari, məqalələr yazıb.
Dramaturq kimi də böyük uğurlar qazanıb.
Həmçinin tərcüməçilik fəaliyyəti ilə məşğul olub.
A.S.Puşkin, M.Svetlov, S.Marşak, K.Koladze, Y.Dolmatovski kimi tanınmış klassiklərin yaradıcılığının Azərbaycan oxucuları tərəfindən sevilməsində böyük rolu olub.
Şairin işıq üzü görən 18 kitabı isə poeziyasevərlərin masaüstü kitabına çevrilib.
Azərbaycan şeirinin Naxçıvannaməsi"İslam Səfərli Azərbaycan poeziyasında həm də Naxçıvan şeir silsiləsinin görkəmli yaradıcısı kimi tanınıb.
Şairin doğulub boya-başa çatdığı torpaq haqqında yazdığı şeirlərində bu qədim yurdun ecazkarlığı özünəməxsus poetik dillə təsvir olunub.
Hətta şairin “Naxçıvanım” şeirini Azərbaycan şeirinin Naxçıvannaməsi adlandırırlar.
“İslam Səfərli anadan olduğu, böyüyüb boya-başa çatdığı yerləri özünə xas olan səmimiyyət və istedadla qələmə alır, oxucularda bu yerlərə maraq oyadır.
Bu şeirləri oxuyan adam sanki Naxçıvanı seyrə çıxır.
Şair Naxçıvanın “Gəlin daşı”nı, “Batabat”ını, “Xal-xal meşəsi”ni, gecə-gündüz Vətəni qoruyan sərhədçinin düşüncələrini tərənnüm edir”, - deyə Xalq şairi Məmməd Rahim heyranlığını gizlətmirdi.
Böyük hörmət sahibi"Şairi tanıyanlar, onunla ünsiyyətdə olanlar isə bulaq kimi çağlayan şeirlərinin məhz İslam Səfərli kimi bir şairin qələmindən süzülə biləcəyini deyirlər.
Xalq şairi Nəriman Həsənzadə İslam Səfərli ilə qonşuluqda yaşayıb:""“Biz Hüsü Hacıyev küçəsindəki Yazıçılar Evində qonşu idik.
İslam çox gözəl insan idi.Əlfi Qasımovla möhkəm dost idilər.
Onların dostluğu bizə də sirayət edirdi.
Biz onlardan sədaqətin, vəfanın nə demək olduğunu öyrənirdik.
Yadımdadır, o müharibədən qayıtmışdı.
Bu barədə xatirələrini tez-tez danışırdı.
Çox mehriban, istiqanlı insan olmaqla bərabər, gözəl şair və sevilən nəğmələr müəllifi idi.Onun şeirlərinə çox mahnılar yazılırdı.
Mənim İslam Səfərliyə xüsusi rəğbətim vardı.
“Hanı mənə oxşayan o qara oğlan?”"Filologiya elmləri doktoru, tənqidçi Vaqif Yusifli xatırlayır:""“İslam Səfərli vəfat edəndə mən kənddə müəllim işləyirdim.
İslam Səfərlinin yaradıcılığı haqqında yazmışam.
Qardaşı onun kitabları çıxanda ön söz yazmağımı istəyirdi.
İslam Səfərlinin özünəməxsus yaradıcılıq siması vardı.
O, müharibə görüb, kəşfiyyatçı olub, qayıdandan sonra yaradıcılığını uğurla davam etdirib”.
V.Yusifli mərhum şair haqqında dostu Əlfi Qasımovun xatirəsini danışır:""“İslam Səfərli tələbə olanda Səməd Vurğunun tələbələrlə görüşü keçirilib.
Bir neçə nəfər çıxış edəndən sonra Səməd Vurğun - “Hanı mənə oxşayan o qara oğlan, gəlsin şeir oxusun, - deyə İslam Səfərlini çağırıb.
- Yazıçılar İttifaqında keçən “Gənclər günü”ndə bir şeir oxudun ha, indi oxuya bilərsənmi onu?” - deyə soruşub.
İslam xitabət kürsüsünə qalxaraq “Beşik başında” şeirini şövqlə oxuyub.
Alqış səsləri salonu titrədib...”"V.Yusiflinin fikrincə, İ.Səfərlinin şeirlərinin içərisindəki musiqi də onu sevdirib:""“Mən istənilən bir şairə yanaşanda Füzulidən bir dad, duz axtarıram.
Füzulinin şeirlərindəki dad, duz İslamın yaradıcılığında hiss olunur.
Bəxtiyar Vahabzadə deyirdi ki, mən hər şairə “nəğməkar şair” deyə bilmərəm, amma İslam Səfərli əsil nəğməkar şairdir.
Onun şeirlərinin içində böyük bir musiqi var.
Hər şairin şeirləri musiqili səslənmir.
“Ceyran gözlü Batabata gəlmişəm”, “Sevgilim keçən yerdən bütün şəhər yeriyir”, “Qönçələr açılıb, gülür çəmən, düz”...Şairin istənilən bir lirik şeirinə baxsan, orada mahnı və musiqi üçün doğulan bir mətn var.
O mahnılar əsrlər keçdikcə yaşayacaq”.
Qəlblərdəki sevgi abidəsi"İslam Səfərli Azərbaycan poeziyasında şeirimizin Xəzər silsiləsini yaradan şair kimi əbədiləşib.
“Pıçıldaşın, ləpələr”, “Ay öpüşən dalğalar”, “Dəniz” mahnılarında Xəzərin səsi, pıçıltısı “Xəzərim” şerinin ahəngdarlığına qarışır.
İndi Xəzərin mavi sularında üzən gəmilərdən birində “İslam Səfərli” adının əbədiləşməsi də haqqını tapıb.
Bu gün Bakının mərkəzi küçələrindən biri də şairin adını daşıyır.
Paytaxtda yaşadığı binaya (Həsən Seyidbəyli, 30) onun barelyefi vurulub.
Naxçıvanda oxuduğu 1 nömrəli məktəb də İslam Səfərlinin adınadır.
Nə qədər ki, şairin şeirləri səslənir, əsərləri oxunur, sözlərinə yazılan mahnılar eşidilir, qəlblərdə ucaltdığı sevgi abidəsi də daim yaşayacaq...
“Ermənistan-Azərbaycan sərhədinin delimitasiyası üzrə komissiyalarının yaxın vaxtlarda növbəti görüşü təşkil ediləcək”.
Bu barədə Ermənistan hökumətinin baş nazirinin müavini Mqer Qriqoryan məlumat yayıb.
“Növbəti görüşlə bağlı hələlik razılaşmamız yoxdur, amma düşünürəm ki, yaxın vaxtlarda onu təşkil edəcəyik”, - deyə Qiqoryan bildirib.
“Bizim hər iki ölkə tərəfindən təsdiq edilmiş iş prosedurumuz var.
Rəsmi olaraq dərc olunan çərçivədə görüşlərin nəticələri barədə məlumat verəcəyimiz barədə razılaşmamız var”, - baş nazirin müavini əlavə edib.
Xankəndi şəhərində silah-sursat aşkarlanıb.
Bu barədə Daxili İşlər Nazirliyinin Mətbuat Xidməti məlumat yayıb.
Bildirilib ki, polis əməkdaşlarının keçirdikləri tədbirlərlə fevralın 9-da Xankəndi şəhəri ərazisində yeddi ədəd müxtəlif markalı avtomat silahı, iki tapança, bir tüfəng, bir ədəd qumbara, bir ədəd alışdırıcı, 23 ədəd patron darağı, 841 ədəd müxtəlif çaplı patron və digər sursatlar aşkar olunaraq götürülüb.
ABŞ Mərkəzi Kəşfiyyat İdarəsi (MKİ) iş yoldaşının cinsi təcavüzündən şikayət edən əməkdaşını işdən çıxarıb.
Həmkarı tərəfindən təzyiqə uğrayan MKİ əməkdaşı cinsi zorakılığa məruz qaldığını rəhbərlərinə bildirdikdən sonra işini itirib.
Qadının vəkilinin sözlərinə görə, MKİ rəhbərliyi onun hadisəni ictimaiyyətə çatdırmamasına və açıqlama verməkdən imtina etməsinə çalışıb.
Zərərçəkmiş cinayəti ört-basdır etmək tələbindən imtina etdikdə işdən çıxarılıb.
Şöbənin nümayəndələri bütün ittihamları rədd edərək, işçinin işdən çıxarılmasının məxfi agentlərin hazırlanmasında ona tapşırılan vəzifələrin öhdəsindən gəlməməsi ilə əlaqədar olduğunu bildiriblər.
Xocavənd Rayon Polis Şöbəsinin əməkdaşlarının rayon ərazisində keçirdiyi tədbirlər zamanı mərmilər aşkar edilib.
Bu barədə Daxili İşlər Nazirliyinin Mətbuat Xidmətinin Bərdə regional qrupu məlumat yayıb.
Belə ki, polis əməkdaşları tərəfindən rayonun Kiş kəndi ərazisində yerləşən tikilidən 56 ədəd müxtəlif çaplı top mərmisi, 16 ədəd tank mərmisi və 64 ədəd tank mərmisinin başlığı aşkar edilərək aidiyyəti üzrə təhvil verilib.
Bərdədə və Sumqayıtda nəqliyyat vasitələri qaçırılıb.
Bu barədə Daxili İşlər Nazirliyinin Mətbuat Xidməti məlumat yayıb.
Bildirilib ki, Bərdə şəhərində avtoyuma məntəqələrinin birindən VAZ-2115 markalı avtomobilin qaçırılması barədə polisə məlumat daxil olub.
Bərdə Rayon Polis Şöbəsi əməkdaşlarının keçirdikləri tədbirlərlə nəqliyyat vasitəsini qaçırmaqda şübhəli bilinən həmin avtoyuma məntəqəsində işləyən Məhəbbət Zeynalov Alaçadırlı kəndi ərazisində avtomobillə saxlanılıb.
Sumqayıt Şəhər Polis İdarəsinin 2-ci Polis Bölməsinin əməkdaşlarının keçirdikləri tədbirlərlə isə fevralın 9-da gecə saatlarında 11-ci mikrorayon ərazisindən VAZ-2107 markalı avtomobili qaçırmaqda şübhəli bilinən yeniyetmə avtomobillə Hacı Zeynalabdin qəsəbəsi ərazisində saxlanılıb.
Hər iki faktla bağlı araşdırma aparılır.
Keniya Respublikasının Prezidenti Uillyam Samoei Ruto Azərbaycan Respublikasının Prezidenti İlham Əliyevi növbədənkənar prezident seçkilərində qazandığı inamlı qələbə münasibətilə təbrik edib.